เมื่อกี้มีอาการสำลักลูกชิ้นที่เคี้ยวแล้วค่ะ มันไปตันตรงน่าจะหลอดลมมั้งคะเรียกไม่ถูกแต่ยังหายใจได้ปกติ แค่เหมือนมีอะไรไปตันๆอยู่ สักพักเศษลูกชิ้นก็เริ่มไหลลงคอไป ตอนนี้ผ่านมาน่าจะสักประมาณ10นาทีแล้วค่ะ มีอาการระคายเคืองเล็กน้อยที่ยังไม่หาย อยากทราบว่าถ้ายังหายใจได้คือไม่เป็นอะไรแล้วใช่มั้ยคะ
สวัสดีค่ะ อาการสำลักอาหารดังกล่าวมา ร่างกายจะมีกลไกป้องกันไม่ให้อาหารตกลงไปที่หลอดลมซึ่งจะทำให้เกิดภาวะการหายใจล้มเหลวจากอาหารไปอุดในหลอดลมหรือทำให้ปอดติดเชื้อตามมาได้จากที่กล่าวมา ถ้าตอนนี้ยังหายใจได้ปกติ ไม่มีหอบเหนื่อย หรือกลืนติดกลืนลำบากอย่างชัดเจนก็แสดงว่าอาหารน่าจะไม่ได้ลงไปในหลอดลม เพียงแต่ระหว่างที่เกิดการสำลัก ขลุกขลักอยู่ อาจจะไประคายตรงหลอดอาหารทำให้ยังรู้สึกเหมือนมีอะไรตันๆอยู่ได้แนะนำสังเกตอาการหลังจากนี้ ถ้าหายใจลำบาก เจ็บแน่นอก ควรไปพบแพทย์ แต่ถ้าแค่ระคายในคอเล็กน้อย ก็อาจจะยังไม่ต้องทำอะไรเพิ่มเติมค่ะ